CELEX: 62016CA0190
Language: mt
Date: 2017-07-05 00:00:00
Title: Kawża C-190/16: Sentenza tal-Qorti tal-Ġustizzja (L-Ewwel Awla) tal-5 ta’ Lulju 2017 (talba għal deċiżjoni preliminari tal-Bundesarbeitsgericht – il-Ġermanja) – Werner Fries vs Lufthansa CityLine GmbH (Rinviju għal deċiżjoni preliminari — Trasport bl-ajru — Regolament (UE) Nru 1178/2011 — Anness I, punt FCL.065(b) — Projbizzjoni għad-detenturi ta’ liċenzja ta’ pilota li jkunu laħqu l-età ta’ 65 sena li jaġixxu bħala pilota ta’ inġenju tal-ajru involut fit-trasport kummerċjali — Validità — Karta tad-drittijiet fundamentali tal-Unjoni Ewropea — Artikolu 15 — Libertà professjonali — Artikolu 21 — Ugwaljanza fit-trattament — Diskriminazzjoni bbażata fuq l-età — Trasport kummerċjali bl-ajru — Kunċett)

28.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 283/7
            
         Sentenza tal-Qorti tal-Ġustizzja (L-Ewwel Awla) tal-5 ta’ Lulju 2017 (talba għal deċiżjoni preliminari tal-Bundesarbeitsgericht – il-Ġermanja) – Werner Fries vs Lufthansa CityLine GmbH
   (Kawża C-190/16) (1)
   
   ((Rinviju għal deċiżjoni preliminari - Trasport bl-ajru - Regolament (UE) Nru 1178/2011 - Anness I, punt FCL.065(b) - Projbizzjoni għad-detenturi ta’ liċenzja ta’ pilota li jkunu laħqu l-età ta’ 65 sena li jaġixxu bħala pilota ta’ inġenju tal-ajru involut fit-trasport kummerċjali - Validità - Karta tad-drittijiet fundamentali tal-Unjoni Ewropea - Artikolu 15 - Libertà professjonali - Artikolu 21 - Ugwaljanza fit-trattament - Diskriminazzjoni bbażata fuq l-età - Trasport kummerċjali bl-ajru - Kunċett))
   (2017/C 283/09)
   Lingwa tal-kawża: il-Ġermaniż
   
      Qorti tar-rinviju
   
   Bundesarbeitsgericht
   
      Partijiet fil-kawża prinċipali
   
   
      Rikorrent: Werner Fries
   
      Konvenuta: Lufthansa CityLine GmbH
   
      Dispożittiv
   
   
               1)
            
            
               L-eżami tal-ewwel u tat-tieni domanda ma żvela ebda element ta’ natura li jaffettwa l-validità tal-punt FCL.065(b) tal-Anness I tar-Regolament tal-Kummissjoni (UE) Nru 1178/2011, tat-3 ta’ Novembru 2011, li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill fid-dawl tal-Artikolu 15(1) u tal-Artikolu 21(1) tal-Karta tad-Drittijiet Fundamentali tal-Unjoni Ewropea.
            
         
               2)
            
            
               Il-punt FCL.065(b) tal-Anness I tar-Regolament Nru 1178/2011 għandu jiġi interpretat fis-sens li ma jipprojbixxi lid-detentur ta’ liċenzja ta’ pilota li jkun laħaq l-età ta’ 65 sena la milli jipprattika bħala pilota fit-titjiriet vojta, magħmula fil-kuntest tal-attività kummerċjali ta’ trasportatur, mingħajr trasport ta’ passiġġieri, ta’ merkanzija jew ta’ posta, u lanqas milli jeżerċita bħala istruttur u/jew eżaminatur fuq inġenju tal-ajru, mingħajr ma jkun jagħmel parti mill-ekwipaġġ ta’ sewqan tat-titjira.
            
         
      (1)  ĠU C 222, 20.06.2016